AIŠKINAMASIS RAŠTAS

Dėl pritarimo jungtinės veiklos (partnerystės) sutarties pasirašymui

**1. Parengto tarybos sprendimo projekto tikslai ir uždaviniai**

Gautas Centrinės projektų valdymo agentūros 2021 m. sausio 29 d. raštas Nr. Nr.2021/2-685 „Dėl mechanizmo ir bendrojo finansavimo lėšų skyrimo projekto paraiškai LT03-1-SAM-K01-004“, kuriuo informuojama apie projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse“ Nr. LT03-1-SAM-K01-004 (toliau – Projektas) atitikimą administracinės atitikties vertinimo kriterijams bei įsipareigojimą iki Projekto įgyvendinimo sutarties pasirašymo pateikti pasirašytą jungtinės veiklos(partnerystės) sutartį tarp Projekto vykdytojo ir projekto partnerių.

Projektas bus įgyvendinamas pagal 2014–2021 m. Europos ekonominės erdvės finansinio mechanizmo programą „Sveikata“. Programos tikslas – sustiprinti bendruomenines psichikos sveikatos paslaugas ir skatinti JPSPP modelio plėtrą Lietuvoje. Sprendimo tikslas – įvykdyti išankstines sąlygas, būtinas Molėtų rajono savivaldybės administracijai, ketinančiai partnerio teisėmis dalyvauti Projekto veiklų įgyvendinime. Sprendimu patvirtinamas ketinimas sudaryti jungtinės veiklos (partnerystės) sutartį su Projekto vykdytoju – Ukmergės rajono savivaldybes visuomenės sveikatos biuru, bei Projekto partnere – Širvintų rajono savivaldybės administracija.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis,

Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktai,

Molėtų rajono savivaldybės tarybos 2020 m. spalio 29 d. sprendimas Nr. B1-265 „Dėl pritarimo projekto „Jaunimui palankių sveikatos priežiūros paslaugų (JPSPP) teikimo modelio diegimas Ukmergės, Širvintų ir Molėtų savivaldybėse“ veiklų įgyvendinimui“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pasirašyti Projekto įgyvendinimo sutartį ir teikti poreikius atitinkančias, kokybiškas ir prieinamas jaunimui (14-29 m.) palankias sveikatos priežiūros paslaugas bei paskatinti jaunus žmones rinktis sveikesnį gyvenimo būdą.

Neigiamų pasekmių nenumatoma.

**4. Priemonės sprendimui įgyvendinti**

Projekto jungtinės veiklos (partnerystės) sutarties pasirašymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Molėtų rajono savivaldybės administracijai Projekto veiklų įgyvendinimui numatytas biudžetas – 83 715,59 Eur, mechanizmų lėšos ir bendrojo finansavimo lėšos – 100 proc.

**6. Vykdytojai, įvykdymo terminai**

Molėtų rajono savivaldybės administracijos Kultūros ir švietimo bei Strateginio planavimo ir investicijų skyriai. Planuojamas Projekto veiklų įgyvendinimas per 2021–2022 metus.